AaB får den optimale opladning til klubbens Champions League-kvalifikationskampe, når de danske doublevindere i juli tester formen mod de hollandske mestre fra Ajax Amsterdam. AaB-spillerne skal på træningslejr i den lille hollandske by Doorwerth fra den 8. til den 13. juli, og her venter der to træningskampe med særdeles kvalificeret modstand. Udover Ajax Amsterdam skal AaB nemlig også møde de belgiske vicemestre, Standard Liege. På klubbens hjemmeside skriver AaB, at kampen mod belgierne bliver spillet den 9. juli, mens Ajax er klar til kamp den 12. juli. AaB har mulighed for et gensyn med en af klubbens tidligere guldfugle, da 19-årige Lucas Andersen nu tørner ud for Ajax, som han blev solgt til i 2012.

Opsummering:
Der venter AaB en ordentlig mundfuld, når de danske doublevindere i juli tester formen mod de hollandske mestre fra Ajax Amsterdam.